Diari Oficial de la Generalitat Valenciana


Sumari del DOGV 8773, del 27-03-2020 (2020/2263)

Notificació de la sentencia dictada en el procediment d'incident concursal número 561/2018.
-------------------------------------------------------------------------------------------

### Dades del document

Número de DOGV
:   8773

Data del DOGV
:   27-03-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/2263


Organisme emissor
:   Jutjat Mercantil Número 4 de València

Tipus de document
:   Edicte

Notificació de la sentencia dictada en el procediment d'incident concursal número 561/2018. [2020/2263]  
En el present procediment d'incident concursal 561/18 seguit a instàncies d'administració concursal de Cándida Pilar Revert Francés HY contra Cándida Pilar Revert Francés HY, Emilio Revert Calatayud, Revert Revert, SA, i Rafael José Revert Revert, s'ha dictat sentència, que diu literalment el següent:  
Estime substancialment la demanda interposada per l'administració concursal del concurs voluntari de l'herència de Cándida Pilar Revert Francés, Jordi Ibiza Gimeno, a la qual es va adherir l'interessat Antonio Revert Revert, representat per la procuradora M. Rosa Rodríguez de Sanabria Gil, i s'hi va adherir la concursada demandada representada per la procuradora M. Rosa Rodríguez de Sanabria Gil, contra Rafael José Revert Revert i la societat Revert Revert, SA, declarats en rebel·lia processal, i també contra Emilio Revert Calatayud, representat pel procurador Pascual Pons Font; declare la rescissió i la ineficàcia de la dació en pagament atorgada en data 27/02/18 davant del notari de Moixent, per Cándida a favor d'Emilio Revert Calatayud sobre les finques registrals núm. 2569, núm. 2983 i núm. 5792 inscrites en el Registre de la Propietat d'Énguera, amb la consegüent restitució reciproca de prestacions i quantitats assimilades detallades en el fonament jurídic quart d'aquesta resolució, i condemne tots els demandats a estar i passar per tal declaració, i a reintegrar les tres finques registrals núm. 2569, núm. 2983 i núm. 5792, del Registre de la Propietat d'Énguera a la massa activa del concurs; i tot això sense fer expressa condemna en costes.  
  
Una vegada ferma la sentència, es lliurarà un manament al Registre de la Propietat d'Énguera perquè inscriga de nou el domini de l'herència de Cándida Pilar Revert Revert respecte de les finques registrals núm. 2569, núm. 2983 i núm. 5792, a conseqüència de la rescissió de la dació en pagament de data 27/02/18.  
I Emilio Revert Calatayud ostenta un crèdit contra la massa per l'import de les despeses i impostos sufragats per ell per a la protocol·lització notarial de la dació en pagament i posterior inscripció corresponent a les tres finques núm. 2569, núm. 2983 i núm. 5792, després de l'oportuna liquidació, oït el tràmit d'execució de sentència a falta d'un acord amb l'administració concursal després de la deguda justificació dels pagaments efectuats.  
Notifiqueu aquesta sentència a les parts i advertiu-los que no és ferma i que contra aquesta es pot interposar un recurs d'apel·lació davant d'aquest jutjat en el termini de vint dies a partir de l'endemà de l'efectiva notificació, després d'un depòsit de 50 euros.  
I, trobant-se els demandats Revert Revert, SA, i Rafael José Revert Revert, en parador ignorat, s'expedeix el present edicte a fi que els servisca de notificació en forma.  
  
València 5 de març de 2020.- La lletrada de l'Administració de justícia: Cristina María Valero Doménech.